  Виталий Пронин "Инвожоос" Пешнигортысь зарни пыже пыразыАлигес Пермь улосысь Пешнигорт черкогуртын фин-угор калыкъёслэн сям-йылолъёссылы сӥзем улосвылкуспо праздник радъяськиз. «Чудный карнавалэ» люкаськизы Комиысь, Ямало-Ненец округысь, Марий Элысь, Пермь улосысь но Удмуртиысь калык коллективъёс.Удмурт культураен, сям-йылолъёсын мукет фин-угор калыкъёсыз тодматӥзы Кияса ёросысь Уддяди гуртысь «Инвожо» но Можга карысь «Бутьмар» ансамбльёс.- Концертлы ми дасямы Уддядиысь ярашон йылолэз но кырӟамы вӧсь гурмес, - вера «Инвожо» ансамбле ветлӥсь Светлана Бигбашева. - Концерт бере ваньзы возьматӥзы калык эктонъёссэс но шудонъёссэс. Ми люкаськемъёсыз салья эктонэн тодматӥм.Фестивале лыктэмъёс понна радъямын вал Проня ошмес дуре экскурсия, пӧртэм мастер-классъёс, этнодискотекаос. Со сяна, куноос адӟизы коми-пермякъёслэсь туала модазэс, сям-йылолъёссэс, учкизы Пермьысь «Арлекин» театрлэсь «Легенды и мифы Прикамья», Коми-Пермяк йӧскалык театрлэсь «Миян деревняын» спектакльёссэс. Киужъя усточиос асьсэ ужъёсынызы адӟытонъёс дасязы.Фестивале пыриськем котькудӥз коллектив диплом басьтӥз.Елена Рябина Туспуктӥз Андрей Лопатин Теги: ансамбль Инвожо Кияса Пермьулосвыл Уддяди  